open-index/open-wikipedia-markdown huggingface dataset:
George Walton

**George Walton** (født 1749 i Cumberland County, Virginia, død 2. februar 1804) er en av Founding Fathers of the United States som signerte USAs uavhengighetserklæring som en representant for delstaten Georgia.

Hans foreldre døde da han var et spedbarn, noe som resulterte i at han ble adoptert av en onkel, som han fullførte læretiden som snekker hos. Walton var en politisk alliert av den skotsk-irske politikeren Lachlan McIntosh. Walton var innsatt som guvernør i Georgia i 1789, og han begynte som senator i 1795. Walton var også oberst i det amerikanske militæret, og han ble holdt fanget i to år av den britiske hæren som en forræder til den britiske kronen. Etter to år i fangenskap ble han byttet mot en britisk marineoffiser og løslatt.

## Referanser


## Eksterne lenker
* 
* 
*  Biography by Rev. Charles A. Goodrich, 1856
Løkka

**Løkka** er et eldre villaområde på Sørsiden i Hønefoss. Det ligger mellom Kongens gate og Storelva, og strekker seg sørover fra Hønefoss kirke til Thornes gate, som kan sies å være grensegate mot Schjong i sør. Nord for Løkka ligger Tippen.

## Historien bak

Det var ikke bare én, men etter hvert flere løkker på sørsiden av elva. All grunn på Sørsiden tilhørte opprinnelig Kvernbergsunds-Ødegaarden (gnr. 45) og området lå i tidligere Norderhov herredskommune, inntil det ble bestemt at områdene rundt Hønefossen skulle få bystatus. Fra 1. januar 1852 ble derfor Hønefoss skilt ut som en selvstendig bykommune og grunnen som tidligere hadde gnr. 45 på sørsiden av elva fikk nå gnr. 318 i nye Hønefoss kommune.

Tidligere lå det en idrettsbane på Løkka, kalt Livbanen. Denne var hjemmearena for sportsklubben Idrettsforeningen Liv. Liv ble mye senere slått sammen med tidligere Fossekallen Idrettslag, under navnet Liv/Fossekallen. Denne idrettsklubben er i dag er synonym med Hønefoss Ballklubb. Livbanen er borte og området ble tatt i bruk som kommunal parkeringsplass, noe det var i mange år. I 2022 åpnet det imidlertid en ny, stor og moderne rullebrettarena der. Øst for denne har kommunen også en barnehage, Hønefoss barnehage, som grenser inn mot Søndre park i byen. 

Rullebrettarenaen, barnehagen og parken deler i dag Løkka i to. Innkjøring til nordre del skjer via Kirkegata og Kong Rings gate, mens innkjøring til søndre del må skje via Sundgata eller Schjongs gate.

## Gater på Løkka
### Nordre del
* Kirkegata
* Sibberns gate
* Kong Rings gate
* Hofgaards gate

### Søndre del
* Stangs gate
* Bloms gate
* Sundgata
* Owrens gate
* Thornes gate
* Schjongs gate
* Kahrs gate
* Kvernberggata
* Dronningens gate
* Anna Colbjørnsdatters gate
* Oscars gate

## Se også
* Søndre park
* Hønefoss kirke
* Ringerike krematorium
* Petersøya
* Hønefoss sentrum
* Schjong
* Gater i Hønefoss

## Referanser
Mats Lanner

**Mats Lanner** (født 1961) er en svensk tidligere profesjonell golfspiller som spilte på Europatouren.

Etter at Lanner ble profesjonell i 1981, gjennomgikk han Europatourens kvalifiseringsskole, og fikk spillerett på touren 1982. Den første seieren kom i 1987.

Foruten seire på Europatouren, har Lanner også vunnet turneringer på satellittourene Challenge Tour og Telia Tour. I 1991 var han med på å vinne lagkonkurransen Dunhill Cup for Sverige.

## Meritter
### Seire på Europatouren
* 1998 Madeira Island Open
* 1994 Madeira Island Open
* 1987 Epson Grand Prix of Europe Matchplay Championship

## Eksterne lenker
*
Petersøya

**Petersøya**, historisk også kalt *Petersøen* og *Pettersøen*, ligger øverst i Storelva, på Sørsiden i Hønefoss. Den er for det meste ei halvøy benyttet som et lokalt friluftsområde, men når Ådalselva og Randselva flommer gjør Storelva den tidvis også til ei øy.

Petersøya har fått navn etter området, som opprinnelig ble kalt Petersløkka, der Hønefoss kirke ligger i dag. Dette var i sin tid eid av skreddermester Christian Pedersen.

Tilkomst til Petersøya går enten via turstien langs elva, fra Tippen eller Søndre park, eller via Hofgaards gate eller Kong Rings gate. Det er nedkjøring til halvøya ved Hønefoss kirkestue. Det var tidligere montert en gangbru over til området, som var farbar ved normal flom, men manglende vedlikehold førte til at den ble fjernet. Rett nord og nordvest for Petersøya ligger det ei stor og flere små flomøyer (øyer som gjerne forsvinner helt eller devis når elvene flommer), der det hvert år hekker flere arter med fugler.

I senere år har det vært press på kommunen for å utnytte Petersøya til boligbebyggelser (blokker), men dette har blitt møtt med stor skepsis fra lokalbefolkningen, som ønsker å beholde området som et fritidsområde.

## Bildegalleri

Petersøya i flom 2018-05-15 07.39.12.jpg|Petersøya og Storelva under vårflommen i 2018, sett mot Søndre park.
Petersøya sett fra Søndre park, Hønefoss.jpg|Petersøya sett fra Søndre park i 2020.


## Referanser




## Eksterne lenker
* 
* Petersøyas Venner
Holmboes gate

**Holmboes gate** (5–19, 18–22) er ei gate på Sørsiden i Hønefoss. Gata starter i krysset med St. Olavs gate og Askveien og løper sørover til Sundgata, der den ender. Fra starten til krysset med Stangs gate er den en del av riksvei 35. Deretter krysser gata Bloms gate. Begynnelsen av gata preges i øst av kjøpesenteret Kuben og i vest av Justisbygget med politistasjonen. Midtseksjonen preges av eldre bygårder i tre, en parkeringsplass og Telegrafbygget. Siste del preges av eldre villabebyggelser.

Gata er oppkalt etter Jens Joachimsen Holmboe (1827–1875), som var ordfører i Hønefoss tre ganger i perioden 1857 til 1875.

## Se også
* Gater i Hønefoss

## Referanser
Sundgata

**Sundgata** er ei gate på Sørsiden i Hønefoss. Gata starter fra Holmboes gate i vest og løper østover til den ender ved Storelva på Løkka. Sundgata krysser Storgata og Kongens gate i sentrum, og Dronningens gate, Anna Colbjørnsdatters gate og Oscars gate på Løkka.

Starten på gata preges av blokkbebyggelse mot sør, midtseksjonen av eldre forretningsgårder i mur og tre på begge sider, mens bebyggelsen på Løkka består av eldre villaer.

## Bildegalleri

## Eksterne lenker
*
Leniwka

**Leniwka** er det tidligere navnet på den vestlige munningen av Wisła i Polen. Den begynner ved slusen i Biała Góra, hvor Nogat, den østlige munningen også begynner. Leniwka er bredere enn Nogat og har flere ganger større kapasitet. Siden 1895, i stedet for det gamle elveleiet som nå kalles Martwa Wisła, er hovedstrømmen blitt ledet gjennom en kanal til Østersjøen, og har med det skapt øya Wyspa Sobieszewska.

## Referanser
Ostrów

:*Merk at ordet *Ostrów* eller *Ostrov* er et felles [[slaviske språk|slavisk]] navn for «[[øy]]»*

**Ostrów** er ei øy ved Østersjøen i deltaet til elva Wisła. Øya utgjør en del av byen Gdańsk i Polen, eller mer nøyaktig bydelen Mlyniska.

Nord for øya ligger Portkanalen (*Kanał Kaszubski*), mens en gren av Wisła kalt Martwa Wisła renner sør for øya.    

Ostrow hører til Gdańska Stocznia Remontowa, et velstående industriselskap og Stocznia Gdańska, ei gruppe som hører til Stocznia Gdynia.

## Eksterne lenker
* 
* Hjemmesiden til Gdańska Stocznia Remontowa
Owrens gate

**Owrens gate** (8–34, 9–33) er ei delt gate som løper fra vest mot øst på Sørsiden i Hønefoss. Gata starter ved rundkjøringen (som tidligere var et veikryss) ved nordenden av Kvernbergsund bru og løper østover mot Storelva, der den ender opp i Aabenraagata. Storgata ender også opp i rundkjøringen ved Kvernbergsund bru.

Akkurat når Owrens gate ble anlagt er uklart, men det var trolig etter år 1900. Owrens gate krysset opprinnelig Kongens gate og løp videre østover, men senere ble direkte ferdsel mellom Owrens gate og Dronningens gate blokkert av ny villabebyggelse på Løkka. Også den langt mer opprinnelige Kvernberggata krysset over området der Owrens gate ble anlagt, men etter hvert som byen utviklet seg ble den blokkert ny bebyggelse over flere kvartaler, slik at den i dag er delt i to og uten direkte tilknytning med Owrens gate. Også Kahrs gate var tidligere direkte tilknyttet Owrens gate, men gaten ble av trafikale årsaker blokkert i krysset mot Owrens gate. Owrens gate fortsetter imidlertid østover fra Dronningens gate, dit det er tilgang fra Kongens gate via Sundgata. Fra Dronningens gate og østover krysser Owrens gate Anna Colbjørnsdatters gate, mens Oscars gate ender i Owrens gate, som i seg selv ender opp i Aabenraagata langs vestbredden av Storelva på Schjong.

Owrens gate er oppkalt etter Ole Anton Owren (1816–1894) fra Molde, som ble oppnevnt til fogd i Ringerike fogderi høsten 1856, en posisjon han hadde til han gikk av med pensjon sommeren 1889. Owren var også politimester og magistrat i Hønefoss by. Det sies at fogden, som var en mektig person på den tiden, hadde fire tjenestejenter og én tjenestekar i sitt hushold.

## Bildegalleri

Owrens gate 12, Hønefoss.jpg|Owrens gate 12.
Owrens gate 23, Hønefoss, Ringerike.jpg|Owrens gate 23.
Owrens gate, Hønefoss, 2019.jpg|Villastrtøket i Owrens gate.


## Se også
* Gater i Hønefoss

## Referanser
James Smithson

**James Smithson** (1765–1829) var en britisk mineralog og kjemiker som gjorde seg bemerket for sin arv som ble testamentert til USA for å skape en etablering for økning og spredning av kunnskap. Dette ble til Smithsonian Institution.

## Referanser


## Eksterne lenker
*
Leslie Manigat

**Leslie François Manigat** (født 16. august 1930 i Port-au-Prince, død 27. juni 2014 samme sted) var president i Haiti mellom 7. februar og 20. juni 1988. Han ble president etter et strengt militærkontrollert valg i januar 1988.

Ifølge valgmyndigheten Conseil Electoral Provisoire i Haiti vant Manigat over ti andre kandidater med 50,29 % av stemmene, men valgoppslutningen var godt under 10 %. Valget ble regnet som udemokratisk av historikere og valgkontrollører. Han ble innsatt i februar 1988, men allerede i juni samme året ble han avsatt av Henri Namphy. Han stilte igjen som presidentkandidat under valget i februar 2006, men fikk bare 12,40 % av stemmene, og kom dermed på andreplass, etter René Préval.

## Referanser
Julija Litejkina

**Julija Aleksandrovna Litejkina** (født *Julija Aleksandrovna Nemaja*, russisk: Юлия Александровна Немая, født 30. desember 1977 i Khabarovsk kraj i Sovjetunionen), er en russisk skøyteløper som representerte hjemlandet under to påfølgende vinter-OL: i 2006 i Torino og i 2010 i Vancouver.

## Personlige rekorder
Oppdatert pr 20. mai 2011

## Meritter
### Internasjonale mesterskap
Olympiske leker (Vinter) deltatt i 2 OL ved 2 konkurranser.
:* Torino 2006 på 500m og Vancouver 2010 på 500m.
::* beste resultat 29.-plass på 500m i Torino 2006.

Sprint-VM på skøyter deltatt i 4 sprint-VM.
:* Heerenveen 2006, Heerenveen 2008, Moskva 2009 og Obihiro 2010.
::* beste resultat 11.-plass sammenlagt i Obihiro 2010.

Enkeltdistanse-VM på skøyter deltatt i 2 enkeltdistanse-VM ved 3 konkurranser.
:* Nagano 2008 på 500m og 1000m, Richmond 2009 på 500m.
::* beste resultat 5.-plass 500m i Richmond 2009.

### Sammenlagt i [[Verdenscupen på skøyter|Verdenscupen]]
Oppdatert etter sesongen 2010/11.

## Personlig
Hennes navn som gift er nå Julija Litejkina.

## Referanser


## Eksterne lenker
* 
*  Julija Litejkina på Jakub Majerski's Speedskating database (Adelskalender distanser og sammenlagt)
*  Julija Litejkina på SpeedskatingResults.com (personlige rekorder og resultater fra og med 2007/08-sesongen)
*  Profil som Yuliya Litejkina, Yuliya Liteykina og Yuliya Nemaya på The-Sports.org (mesterskaps- og noen verdenscup-resultater)
*  Julija Litejkina på ISU sine nettsider. (distanseresultater)
*  Julija Litejkina på olymp2010.rian.ru
*  Julija Litejkina  på Russlands skøyteforbund sider
*  Profil på Effesport.nl (noen resultater)
*  Profil  på SportNavigator.nl (personlige rekorder og info)
*  Profil på NBC Olympics 2010
*  Profil på BBC Sport Olympics 2010
*  Profil på Yahoo Sports Olympics 2010 og på Yahoo Sports Olympics 2006.
;Bilder
*  Bilder av Julija Litejkina på SpeedSkatingPhotos.info/DesgPhoto.com
Nogat

**Nogat** er ei kanalisert elv i Polen og en av munningsarmene til Wisła i Polen. Nogat munner ut i Wisłalagunen. Den største byen langs elva er Malbork.

## Referanser


## Eksterne lenker
*
Lennart von Post

**Ernst Jakob Lennart von Post** (født 16. juni 1884, død 11. januar 1951) var en svensk geolog og naturviter.

Han var professor i geologi ved Stockholms Högskola fra 1929. I mange år ledet han den vitenskapelige granskningen av svenske myrer, og er mest kjent for utviklingen av pollenanalyse som vitenskapelig metode.

## Referanser
Marianne Gossweiler

**Marianne Gossweiler** (født 15. mai 1943 i Schaffhausen) var en sveitsisk rytter som deltok i de olympiske leker 1964 i Tokyo og 1968 i Mexico by.

Gossweiler vant en olympisk sølvmedalje under OL 1964 i Paris. Hun og hesten «Stephan» var med på det sveitsiske laget som kom på andreplass i lagkonkurransen i dressur bak gullvinnerne fra Tyskland. De andre på laget var Henri Chammartin på «Woermann» og Gustav Fischer på «Wald».

## OL-medaljer
*  1964  Paris - Sølv i hestesport, sprangridning lag  Sveits

## Referanser


## Eksterne lenker
*
Museu de Arte de São Paulo

**Museu de Arte de São Paulo** er et kunstmuseum i São Paulo. Det ligger langs Avenida Paulista og er et av de mest kjente og viktigste museene i Latin-Amerika.

Museet ble grunnlagt i 1947 av entreprenør Assis Chateaubriand, og åpnet i 1968. I 2009 hadde det 679&nbsp;019 besøkende.

## Eksterne lenker
*
Eiendoms- og byfornyelsesetaten (Oslo)

**Eiendoms- og byfornyelsesetaten, Oslo kommune**

Eiendoms- og byfornyelsesetaten (EBY) er kommunens grunneier og en aktiv pådriver for utvikling av byen. Oslo er i endring og vil i de kommende årene få betydelig økt befolkningsvekst. Sjøsiden og andre nye områder i byen utvikles, og mange områder transformeres fra næring til bolig. EBY har en viktig rolle med å ivareta kommunens grunneierinteresser, fremskaffe eiendom til sosial infrastruktur, og å bidra til ønsket byutvikling gjennom å forhandle fram utbyggingsavtaler.

EBY arbeider for en variert og bærekraftig vekst i hovedstaden ved å:
* utvikle arealer for bygging av boliger, næring og andre offentlige formål
* inngå utbyggingsavtaler og koordinere byutviklingsprosjekter
* rydde opp i forurenset grunn og gjennomføre ulike miljøtiltak
* kjøpe og selge eiendom
* forvalte og leie ut eiendommer
* arbeide for universell utforming
* bidra til et attraktivt bysentrum
Kommuneplanen og de større områdeplanene vil være grunnsteinene i å tilrettelegge for en utbygging som er fremtidsrettet, klimavennlig og godt tilrettelagt for innbyggere og virksomheter. Omfattende planarbeid i 2017 vil være blant annet for Hovinbyen, delområder i Groruddalen, Gjersrud-Stensrud, byutviklingsområdene fra Skøyen til Lysaker (Fjordbyen 2), Filipstad og kollektivknutepunkter som skal fortettes med en høyere grad av utnytting enn i dag.

## Eksterne lenker
*
Kommuneadvokaten i Oslo

**Kommuneadvokaten i Oslo** (**KAO**) er en kommunal etat i Oslo kommune, administrativt underlagt Byrådslederens kontor. Kommuneadvokaten er selvstendig i juridiske spørsmål og bistår både Oslo byråd og Oslo bystyre, samt kommunens etater, foretak og bydeler. Etaten prosederer rettssaker for kommunen der ikke annet er bestemt.

Kommuneadvokaten består av 25 jurister (advokater eller advokatfullmektiger) og fem kontoransatte. Etaten ledes av kommuneadvokat Camilla Selman.

## Oppgaver
Kommuneadvokatens er juridisk rådgiver for kommunens organer. I utgangspunktet har kommunale virksomheter som trenger advokatbistand, i og utenfor rettssak, rett og plikt til å benytte Kommuneadvokaten. Etaten fører også rettssaker for staten hvor Skatteetaten er part.

Kommuneadvokaten deltar i 200–300 rettssaker hvert år. Saksfeltene omfatter både privatrett og offentlig rett samt noe strafferett. De vanligste saksområdene er erstatningsrett, skatterett, arbeidsrett, kontraktsrett, entreprise og ekspropriasjon.

## Eksterne lenker
*
Thomas Heyward jr.

**Thomas Heyward jr.** (født 28. juli 1746 i Sør-Carolina, død 6. mars 1809) er en av Founding Fathers of the United States som signerte USAs uavhengighetserklæring som representant for delstaten Sør-Carolina.

Heyward studerte juss i England før han reiste til USA og ble valgt inn til den kontinentale kongressen i 1775 og han undertegnet den amerikanske uavhengighetserklæringen i juli 1776. Heyward begynte som jurist og dommer i Sør-Carolina i 1778. Under den amerikanske uavhengighetskrigen ble han tatt til fange av britene under beleiringen av byen Charleston i Sør-Carolina. Han fortsatte som dommer etter uavhengighetskrigen og pensjonerte seg i 1798.

## Referanser


## Eksterne lenker
* 
* 
*  Biography by Rev. Charles A. Goodrich, 1856
H. C. Robbins Landon

**Howard Chandler Robbins Landon** ( 1926–2009) var en amerikansk musikkviter.

## Liv
Landon studerte musikk ved Swarthmore College og Boston University. Han flyttet etterpå til Europa og jobbet der som musikkritiker. Fra 1947 forsket han på Joseph Haydn og ble regnet som en av de store ekspertene på denne komponisten. Boka *Symphonies of Joseph Haydn* ble publisert i 1955 og på slutten av 1970-tallet etterfulgt av det fem bind store verket *Haydn: Chronicle and Works*. Sammen med kona Christa Landon redigerte han dessuten en rekke av Haydns komposisjoner.

Landon publiserte også arbeider av andre komponister, for eksempel Wolfgang Amadeus Mozart, Ludwig van Beethoven og Antonio Vivaldi. Han skapte begrepet «barococo» som en kritikk på den stereotype bruken av barokk- og rokokkomusikk som bakgrunnsmusikk som ble vanlig etter at LP-ene gjorde sitt inntog.

I 1956 forsøkte Landon å fullføre Mozarts c-moll-messe og i 1991 Rekviem.

I 1994 ble det oppdaget flere klaversonater som Landon først mente var nyoppdagede autentiske verk av Haydn, men som viste seg å være forfalskninger utført av Winfried Michel.

Landon fikk Ernst von Siemens' musikkpris i 1992.

## Publikasjoner (utvalg)
* *Symphonies of Joseph Haydn*, 1955
* *Beethoven: A Documentary Study*, London, Thames & Hudson, 1974
* *Haydn: Chronicle and Works*, 5 bind, Indiana University Press, 1976-1980
* *1791: Mozart's Last Year*, London, Thames & Hudson, 1988
* *Vivaldi: Voice of the Baroque*, London, Thames & Hudson, 1993

## Referanser


## Eksterne lenker
* 
* 
* 
* 
*
Knarvik skysstasjon

**Knarvik skysstasjon** var en kombinert busstasjon og drosjesentral i Nordhordland, lokalisert i regionsenteret Knarvik. I 2019 ble den omplassert til Knarvik senter og endret navn til Knarvik terminal Busstasjonen har 59 avganger på hverdager mellom Knarvik og Bergen. Foruten avganger til Bergen går det mange busser til ulike destinasjoner i regionen. Fjordekspressen stopper også på sin vei mellom Bergen og Førde (videre til Ålesund og Trondheim) med sine seks avganger hver vei.

## Referanser
DS «Roar» (1916)

**DS «Roar»** var et lasteskip bygget av Stavanger Støberi & Dok i 1916 med byggenummer 74. Skipet ble overlevert til rederiet K. M. Pedersen i Kragerø i august 1916. Gikk mellom Cuba og New York mellom 1917 og 1919. Skipet hadde flere navn og eiere før det ble hugget i Lübeck, Tyskland i 1958.

## Historie
* 1917:  I fart mellom Cuba og New York
* 1919:  Charter avsluttet
* 1929: juli: Solgt til A/B Ranja ved Erik Brodin jr. Stockholm, Sverige. Omdøpt «Ranja»
* 1945: juni: Solgt til A/B Tobis ved A.Th.Christensen, Trelleborg, Sverige. Omdøpt «Vibeke Christensen»
* 1950: juni: Solgt til H.Peters, Hamburg, Tyskland. Omdøpt «Martha Peters»
* 1958: februar: Solgt til hugging. Ankom Lübeck 16. februar.

## Kilder
*Erling Jensen: *Stavanger Støberi & Dok*, 2008 ISBN 9788292309568
*Ellis Island Roar

## Eksterne lenker
* Stavanger Støberi & Dok
DS «Idræt» (1917)

**DS «Idræt»** var et lasteskip bygget av Stavanger Støberi & Dok i 1917 med byggenummer 75. Skipet ble overlevert til rederiet Georg T. Monsen, Stavanger i mai 1917. Skipet ble satt i fart for United Fruit Company frem til 1944. hadde flere eiere og navn før det forliste ved Manzanillo Mexico i 1959.

## «Idræt»
*1917: mai: Levert som «Idræt» til D/S Idræt A/S ved Georg T.Monsen, Stavanger.
*1918: The Shipping Controller ved Sharp & Co.,London.
*1919: D/S Idræt A/S ved Georg T.Monsen, Stavanger.
*1927: april: D/S Idræt A/S ved Sverre Monsen. Stavanger.
*1943: 04. november: Grunnstøtte nær Sand Key, Chinchorro Reef ved Cancún, Mexico. Var på reise fra Puerto Cortes, Honduras til Tampa, Florida med bananer. Senere bragt flott,  men kondemnert og solgt.

## «Alacran
*1944: Solgt til Servicios Maritimos S.A., Puerto Limon, Costa Rica.  Omdøpt «Alacran»

## «Caribe»
*1952: Solgt til Cia. Maritima Colombiana del Caribe S.A., Colombia. Omdøpt «Caribe»
*1959: 27. oktober: Grunnstøtte ved Manzanillo

## Kilder
*
*«Idræt» www.skipshistorie.net
*«Idræt» www.warsailors.com
*«Caribe» www.wrecksite.eu
*Erling Jensen: *Stavanger Støberi & Dok*, 2008 ISBN 9788292309568

## Eksterne lenker
* Stavanger Støberi & Dok
DS «Konsul Olsen»

**DS «Konsul Olsen»** var et lasteskip bygget av Stavanger Støberi & Dok i 1918 med byggenummer 76. Skipet ble overlevert til rederiet Bugge & Olsen A/S i Larvik. Skipet hadde eiere og flere navn før det krigsforliste i 1941. Skipet var i svensk eie da det forliste.

## Historie
* 1923: Solgt til D/S A/S Rigel (Klüver & Co.), Kristiania. Omdøpt «Ytterøy»
* 1924: Erling H. Samuelsen, Manager
* 1925: Solgt til Skibs-A/S Varild (Jakhelln & Prebensen A/S), Oslo. Omdøpt «Fri»
* 1927: Solgt til Rederi-A/S Henneseid (Thoralf Holta), Porsgrund. Omdøpt «Henneseid»
* 1936: Solgt til O. F. Ahlmark & Co. Eftr. A/B, Karlstad, Sverige. Omdøpt «Aspen»
* 1941: 14. juli: Senket av britiske fly nord for IJmuiden på reise fra Gävle, Sverige til Rotterdam, Nederland, lastet med jernmalm. To personer omkom.

## Kilder
* Erling Jensen: *Stavanger Støberi & Dok* 2008 ISBN 9788292309568
* Skipshistorie.net – DS Ytterøy
* Skipshistorie.net – DS Henneseid
* Wreck Site – SS Aspen

## Eksterne lenker
* 
* Stavanger Støberi & Dok
Aabenraagata

**Aabenraagata** ligger på Schjong, på Sørsiden i Hønefoss. Gata løper sørover langs med Storelva fra enden av Owrens gate, og ender i Ringeriksgata. Den gir også adkomst til tverrgatene Thornes gate og Ådalsgata, som begge løper vestover fra Aabenraagata.

Aabenraagata er navngitt etter vennskapskommunen Aabenraa på Sønderjylland i Danmark og preges av villabebyggelse og firemannsboliger mot vest.

## Referanser
Thornes gate

**Thornes gate** er ei tverrgate som løper mellom Schjongs gate og Aabenraagata på Schjong, på Sørsiden i Hønefoss. Fra Thornes gate er det avkjøring til Kvernberggatas søndre del og Kahrs gate. Gata krysser også Dronningens gate og har avkjørsel til Anna Colbjørnsdatters gate nordover. Tidligere var det også avkjøring til Ådalsgata sørover, men denne er nå blokkert for motorisert ferdsel. Thornes gate ender i Aabenraagata ved Storelva.

Thornes gate er oppkalt etter kjøpmann og sagbrukseier Johan Fredrik Thorne fra Drammen. Han var sentral da Norges første dampskip, DS «Kong Ring», ble bygget på Øya (Hønefoss) i Hønefossen.

## Bildegalleri

## Se også
* Gater i Hønefoss

## Eksterne lenker
*
Partiløs politiker

En **partiløs politiker** eller **uavhengig politiker** er en person som besitter et mandat i en politisk forsamling, men ikke tilhører noe politisk parti. Noen partiløse innehar politiske synspunkter som ikke passer inn med noen eksisterende partier. Andre er assosiert med et parti, eller tidligere medlem av ett, men ønsker ikke å representere det. Atter andre hører til eller støtter et politisk parti, men ønsker ikke offisielt å binde seg til partiets politikk. Noen velger å danne et lite parti rundt seg selv for å stille liste til valg.

I Norge er partiløse politikere sjeldne, men det hender at personer fra uavhengige lister blir valgt inn ved lokalvalg. Det hender også at personer melder seg ut, eller blir presset ut av partiet sitt mens de innehar et politisk mandat, men allikevel fortsetter ut perioden sin. I 2010 meldte for eksempel Jørn Nordmeland seg ut av SV mens han satt som ordfører i Osen kommune. Arendal fikk en partiløs ordfører i 2011, da Torill Rolstad Larsen ble presset ut av Arbeiderpartiet mens hun satt som ordfører for partiet. 

I en del andre land er det mer vanlig at partiløse politikere stiller til valg.

## Referanser


## Eksterne lenker
*
Elektrum

**Elektrum** eller **elektron** er en naturlig forekommende legering av sølv og gull, og med spor av kobber og andre metaller. Betegnelsen er latin, og betyr «rav». Det har sin bakgrunn at legeringen av ca. 80 % gull og 20 % sølv gir en lys gul farge som minner om rav.

Elektrum har også blitt produsert kunstig. Antikkens grekere kalte det for «gull» eller «hvitt gull» i motsetningen til «foredlet gull». Dets farge går fra blekt til skinnende gult, avhengig av andelen gull og sølv. Andelen av gull i naturlig elektrum i dagens vestlige Anatolia strekker seg 70 % til 90 %, i motsetningen til 45–55 % i elektrum som ble benyttet i myntene til antikkens Lydia i det samme geografiske området. Dette antyder at en grunn for oppfinnelsen av mynt i dette området var å øke profitten fra seignorage ved utstedte valuta med lavere gullinnhold enn det som var i det vanligvis sirkulerende metallet.

Elektrum ble benyttet så tidlig som 3000-tallet f.Kr. i det gamle rike i Egypt, tidvis som et ytre lag på pyramidens topp og obelisker.

Elektrum ble benyttet av teologen Tertullianus som eksempel på et *[[tertium quid]]*, med hvilket han mente en blanding med sammensatte egenskaper.

Elektrum ble også benyttet i å lage drikkebeger og mynter i antikken. Blant de eldste myntene i elektrum er funnet ved arkeologi i Artemistempelet i Efesos i Anatolia (nær den moderne byen Selçuk i dagens Tyrkia).

## Referanser


## Eksterne lenker
* «Elektrum» i *Nordisk familjebok*, 2. opplag, 1907 (svensk)
* Første mynt (svensk)
* Løve mynter av elektrum i antikkens Lydia (ca 600 f.Kr.  (engelsk)
Katrineåsen

**Katrineåsen** er et område i tettstedet Midtbygda i Asker. Området ligger på sydsiden av Europavei 134. Katrineåsen utgjør sammen med Gleinåsen mesteparten av tettstedet Midtbygda.

Katrineåsveien er eneste kjørbare vei inn i området. Den går fra Spikkestadveien forbi Røyken rådhus, over E134 og inn i selve området. I tillegg til Katrineåsveien har åsen følgende veier: Bjerkelundveien, Ekornveien, Furutoppen, Jon Leiras vei, Lerkesvingen, Nils Slottos vei og Oreveien.

## Referanser
Jobu

**Jobu Mekaniske Verksted AS** i Drøbak ble stiftet i 1947 av trelasthandler Trygve Johnsen og børsemaker Gunnar Busk i 1947 og produserte motorsager og andre skogsmaskiner i perioden 1948&ndash;1979. JoBu startet virksomheten på Nesodden, men flyttet i 1953 til nye fabrikklokaler i Drøbak. Produksjonsvirksomheten flyttet til Sarpsborg i 1982.

Johnsen og Busk startet arbeidet med en praktisk motorsag allerede i 1946. Den først prototypen, kalt «Primus», hadde en Villiers hjelpemotor for sykkel som kraftkilde, et kjede fra en snekkermaskin og tanken fra en primus som bensintank. Sagen veide 17 kg, og hadde sentrifugalkopling lenge før dette ble vanlig.  Den første fullverdige produksjonsmodellen, «Jobu Senior», hadde en adskillig kraftigere motor på 125 cm³ av merket Aspin som stammet fra et restlager for sammenleggbare fallskjermmotorsykler. Disse tidlige sagene hadde flottørforgasser. Når saga ble lagt på siden ved felling, måtte forgasseren roteres. Jobu Senior veide 17,5 kg og var bare brukbar til felling og kapping. Den ble raskt en suksess, og ble produsert i 7&nbsp;300 eksemplarer. Neste modell var «Junior», som kom på markedet i 1952. Denne blir av mange ansett som verdens første praktiske moderne, lettvekts motorsag. Motoren i Junior ble produsert av Jobu selv. Junior hadde i likhet med forgjengeren flottørforgasser, slik at forgasseren fremdeles måtte  roteres. Vekten var redusert til 10,4 kg. Denne saga ble svært populær, og det ble produsert om lag 40&nbsp;000 Junior-sager. Neste modell, «Viking», hadde en noe kraftigere motor og litt høyere kjedehastighet. Den ble produsert i 9&nbsp;800 eksemplarer. Modellen deretter, «93», hadde samme motor, men dobbelt så høy kjedehastighet. Den ble produsert i 5&nbsp;600 eksemplarer. Spesielt modell 93 hadde noen problemer med pålitelighet som ble rettet med modellen «Junior Super», som ble produsert i 14&nbsp;100 eksemplarer. «Jobu Tiger», som kom i 1960, representerte ytterligere fremskritt, og var egentlig ganske lik en moderne motorsag. Denne modellen hadde membranforgasser, slik at brukeren slapp plunderet med å rotere forgasseren. I tillegg hadde den automatisk sentrifugalkopling, og enda høyere kjedehastighet.
 

Jobu var i lang tid markedsledende i Norge, og det ble tidlig opprettet salgskontorer i England, Sverige og Finland. Jobu var en tid verdens største motorsagfabrikk. I siste halvdel av 1960- og 1970-tallet ble det solgt mange Jobu-sager i USA. 

Jobu produserte diverse tilleggsutstyr til motorsagene sine. Best kjent er en propell på en stamme som konverterte motorsaga til en påhengsmotor. Denne ble produsert til både Jobu Senior og Junior. Det ble også produsert et jordbor til Junior og Tiger. 

Foretaket ble senere kjøpt av Christiania Spigerverk, og ble etter Spigerverkets fusjon med Elkem en del av konsernet Elkem-Spigerverket. I 1983 ble det solgt til Electrolux i Sverige, som etter hvert la ned produksjonen av Jobu-sager. Etter at produksjonen ble lagt ned, ble det fortsatt solgt sager produsert av andre, men som bar merkenavnet Jobu, slik som modellen SL-3.

## Modeller

## Referanser


## Eksterne lenker
* 	Ørnelund, L., ''Jobu salgskontor i Oslo'', Oslobilder.no.
Schjongs gate

**Schjongs gate** (1-17, 2-16) er ei gate på Sørsiden i Hønefoss og fører ned til et område som er kjent som Schjong. Gata begynner fra Owrens gate, like etter Kvernbergsund bru, og løper sørover til begynnelsen av Tyristrandgata, der den gjør en sving østover og møter Thornes gate, før den igjen svinger sørover og løper sammen med Ringeriksgata. 

Gata er nå farbar i begge retninger, etter at de ble anlagt en ny rundkjøring i det tidligere gatekrysset.

Schjongs gate er en av de opprinnelige gatene inn til dette området, og den preges i dag av villahusbebyggelser. Opprinnelig var denne gata en del av den gamle sundveien, som gikk mellom det gamle sundstedet ved Kvernbergsund bru og møllene i Hønefossen. Sundveien fulgt traséen til Storgata fra dagens Søndre torv og gikk ned mot den skolen vi i dag kjenner som Ringerike videregående skole, men der dreide veien inn på Mossestueløkka og passerte mellom Mossestua og ei gammel smie som lå der, og videre over tomten til gamle Håndverkeren, forbi fogd Ole Andreas Owrens veranda og inn i Schjongs gate, som altså opprinnelig utgjorde siste del av den gamle sundveien ned til sundstedet.

Schjongs gate er oppkalt etter Arnt Johan Olsen Schjong (1814-1889), som var lege her i distriktet, etter å flyttet hit fra Borgund ved Ålesund i 1847. Han kjøpte og eide gården Sundet, som lå i krysset Schjongs gate / Thornes gate, men fordi hele halvøya, dannet av en meander i Storelva, hørte til gården fikk den tilnavnet «Dr. Schjongs lund», og ble brukt til både messer, konserter, revyer og dansearrangementer.

## Bildegalleri

Schjongs gate 1, Hønefoss - 001.jpg|Schjongs gate 1.
Schjongs gate 11, Hønefoss, 2020 (2).jpg|Schjongs gate 11.
Schjongs gate 15, Hønefoss, 2020.jpg|Schjongs gate 15.
Schjongs gate 3, Hønefoss.jpg|Schjongs gate 3.


## Referanser
Ardittikvartetten

**Ardittikvartetten** (*Arditti Quartett*) et strykekvartettensemble som er spesialisert på fortolkninger av verk fra 1900-tallet og samtidsmusikk.

## Historie
Ensemblet ble grunnlagt i 1974 av fiolinisten  og senere har en rekke komponister dedisert sine strykekvartetter til det, totalt dreier det seg om flere hundre verk.

En rekke svært ulike samtidskomponister har latt Ardittikvartetten uroppføre sine verk:

* Thomas Adès
* Louis Andriessen
* Georges Aperghis
* Harrison Birtwistle
* Benjamin Britten
* John Cage
* Elliott Carter
* Edison Denisov
* James Dillon
* Hugues Dufourt
* Pascal Dusapin
* Ivan Fedele
* Brian Ferneyhough
* Luca Francesconi
* Sofia Gubaidulina
* Francisco Guerrero
* Jonathan Harvey
* Toshio Hosokawa
* Mauricio Kagel
* György Kurtág
* Helmut Lachenmann
* György Ligeti
* Bruno Maderna
* Philippe Manoury
* Conlon Nancarrow
* Roger Reynolds
* Wolfgang Rihm
* Giacinto Scelsi
* Salvatore Sciarrino
* Karlheinz Stockhausen 
* Iannis Xenakis

I løpet av de siste 25 årene har Ardittikvartetten mottatt en rekke priser, blant annet den tyske *Schallplattenpreis* flere ganger. Den har to ganger vunnet Gramophone Award for beste innspilling av samtidsmusikk: for verk av Elliott Carter (1999) og av Harrison Birtwistle (2002). I 1999 mottok ensemblet Ernst von Siemens' musikkpris for «sitt musikalske livsverk» og i 2004 fikk det Académie Charles Cros' pris *Coup de Cœur* for sine «bidrag i formidlingen av vår tids musikk».

## Medlemmer
* - fiolin (fra 1974)
* - fiolin (fra juni 2005)
* - bratsj (fra januar 2003)
* - cello (fra 2006)

## Diskografi (lite utvalg)
Ardittekvartettens diskografi omfatter over 170 CD-er, et lite utvalg er:
*György Ligeti: Strykekvartett nr.1/Strykekvartett nr.2 (CD: WERGO WER 60079-50, 1988)
*Hans Werner Henze: Strykekvartett 1-5 (CD: WERGO WER 60114/15-50, 1986)
*Arnold Schönberg: Strykekvartett I-IV (CD: Montaigne/naive MO782024, 1994)
*Arnold Schönberg: Chamber Music (CD: Montaigne/naive MO782025, 1995)
*Anton Webern: complete string trios and quartets (CD: Montaigne/naive MO782136, 2000)

## Utmerkelser
*Ernst von Siemens' musikkpris (Juni 1999)
*Gramophone Award (oktober 1999) for CD-en med verk av Elliott Carter
*Gramophone Award (oktober 2002) *Pulse Shadows* av Harrison Birtwistle

## Referanser


## Eksterne lenker
* 
* 
*
Avstumpet oktaeder

Et **avstumpet oktaeder** er et arkimedisk legeme med 6 firkantede og 8 heksagonale sider, 24 hjørner og 36 kanter. Denne blir konstruert ved å avstumpe (kutte av) en tredjedel av kantene i begge ender av et oktaeder, hvilket etterlater 6 nye firkantede sider og gjør de gamle trekant-sidene heksagonale.

## Areal og volum
Arealet *A* og volumet *V* til et avstumpet oktaeder med sidelengde *a* er:
:A = (6+12\sqrt{3}) a^2 \approx 26.7846097a^2
:V = 8\sqrt{2} a^3 \approx 11.3137085a^3.

## Avstumpingssekvenser

Fil:Uniform polyhedron-43-t0.svg|Kube
Fil:Uniform polyhedron-43-t01.png|Avstumpet kube
Fil:Uniform polyhedron-43-t1.svg|Kuboktaeder
Fil:Uniform polyhedron-43-t12.png|Avstumpet oktaeder
Fil:Uniform polyhedron-43-t2.svg|Oktaeder



Fil:Uniform polyhedron-33-t0.svg|Tetraeder
Fil:Uniform polyhedron-33-t01.svg|Avstumpet tetraeder
Fil:Uniform polyhedron-33-t1.svg|Oktaeder
Fil:Uniform polyhedron-33-t02.svg|Kuboktaeder
Fil:Uniform polyhedron-33-t012.svg|Avstumpet oktaeder
Fil:Uniform polyhedron-33-s012.svg|Ikosaeder


## Se også
*Arkimedisk legeme
*Oktaeder
Almaty internasjonale lufthavn

**Almaty internasjonale lufthavn**  er en flyplass i byen Almaty i Kasakhstan. Flyplassen ble åpnet i 1935, og er betegnet som en internasjonal flyplass.

## Destinasjoner

### Cargo

## Eksterne lenker
* 
*
Tyristrandgata

**Tyristrandgata** er en kort gate på Schjong, på Sørsiden i Hønefoss. Den er oppkalt etter tidligere Tyristrand herredskommune, som fra 1. januar 1964 inngikk i den nye storkommunen Ringerike. Gata starter fra Schjongs gate og løper parallelt med Storelva til Ringeriksgatas vestende. Gata har villahusbebyggelse mot øst og det inngang for gående til friluftsarealet Schjongslunden i sør.
Ringeriksgata

**Ringeriksgata** er ei bred, slett og rett tverrgate på Schjong, på Sørsiden i Hønefoss. Gata løper fra Tyristrandgata i vest til Aabenraagata i øst. I begge ender av gata renner Storelva, som gjør en meander som danner Sjongstangen. Fra Ringeriksgata er det avkjøring mot nord til Schjongs gate, Dronningens gate, Roald Amundsens gate, Jevnakergata og Holegata, i tillegg til Tyristrandgata i vestenden og Aabenraagata i østenden.

Gata preges av Hønefoss Idrettspark mot sør og villahusbebyggelser mot nord.

## Bildegalleri

Ringeriksgata, Hønefoss - 002.jpg|Ringeriksgata.
Schjongshallen, Ringeriksgata 11, Hønefoss.jpg|Schjongshallen, Ringeriksgata 11.
Hønefoss Arena.jpg|Hønefoss Arena.
Ringeriksgata, Hønefoss - 001.jpg|Bebyggelse i Ringeriksgata
Ringeriksgata 2, Hønefoss.jpg|Ringeriksgata 2.


## Se også
* AKA Arena
* Schjongshallen
* Gater i Hønefoss
Suhrawardī

**«Shahāb ad-Dīn» Yahya ibn Habash as-Suhrawardī** (født 1155, død 1191), også kjent som **Sohrevardi**, var en persisk muslimsk filosof og en sufi fra Zanjan. Han var inspirert av zoroastisk filosofi og nyplatonisme. 

## Referanser
Olava Øverland

**Olava Serine Norman «Laven» Øverland Ims** (født 17. oktober 1921 i Stavanger, død 21. april 2016 i Oslo)   var en norsk skuespiller, journalist og sanger.

## Liv og familie
Hun ble i 1921 født i Stavanger av Johannes Øverland og Anna (født Ims). Barndommen hos en nokså streng far med lang bakgrunn som fengselsinspektør ved Stavanger kretsfengsel A på Torget i Stavanger, og en mor som assisterte ved fengslet som jordmor gjorde at Olava fra tidlig alder ble preget av inntrykkene fengselet gav. Hun hadde fra tidlig alder en lidenskap for sang og skuespill og ble i en alder av 19 en del av det nyopprettede Stavanger amatørteater. Der fikk hun senere roller i flere store stykker, som for eksempel *[[Den glade enke]],* der hun spilte hovedrollen som Hanna Glawari.

Olava Øverland var elev ved Kongsgård skole i Stavanger, og fullførte realskolen samt toårig handelsskole.

Da krigen kom til Norge ble hun en del av motstandsbevegelsen, hvor hun utførte flere oppdrag blant annet med å skjule et våpenlager for motstandsgruppen Skjalg ved å sy ulike revolvere inn i sceneteppet. Som antinazist og skuespillerinne hånte hun under flere anledninger intetanende tyske offiserer med sanger som «Om det smedle elle dundra, så ikkje bli forundra» og «Rull ne'r gardinet». Offiserene, som hadde svært begrensede norskkunnskaper heiet og plystret med henne inn i sangene. 

Hun var også en svært god venn med motstandskvinnen Solveig Bergslien, og de var blant annet involvert i utgivelse av illegale aviser og ulovlig radiovirksomhet, der Bergslien lekket informasjon til motstandsbevegelsen fra jobben sin i Kretsfengselet og på teateret som igjen også ble lesestoff i de lokale motstandsavisenes sider. Hun ble til slutt tatt av Gestapo og valgte å ta sitt eget liv ved å henge for å ikke røpe sensitiv informasjon. Øverland overlevde krigen til tross for flere ekstremt farlige situasjoner hun kom opp i, blant annet en direkte konfrontasjon med torturisten Holger Tou.

I 1947 flyttet hun til Oslo hvor hun ble profesjonell skuespillerinne. Der jobbet hun på blant annet Chat Noir og Centralteateret sammen med kjente skuespillere som Leif Juster, Einar Rose og Wenche Foss. Hun var også produksjonsassistent på Norsk Film. I begynnelsen av femtiårene ble hun tatt opp på Journalistakademiet, og ble i 1952 ansatt som journalist i det som da var Norges største avis, *[[Aftenposten]]*.

Hun utga i 1995 boken *Våre altertavler* på Samlaget.

## Referanser


## Eksterne lenker
*
Svetlana Kajkan

**Svetlana Mikhailovna Kajkan** (ru: Светлана Михайловна Кайкан, født 6. august 1978 i Tsjeljabinsk, Tsjeljabinsk oblast i Sovjetunionen), er en russisk tidligere skøyteløper som representerte hjemlandet i 2 vinter-OL i 2002 i Salt Lake City samt i 2010 i Vancouver.

## Personlige rekorder
Oppdatert pr 20. mai 2011

## Meritter
### Internasjonale mesterskap
Olympiske leker (Vinter) deltatt i 2 OL i 3 konkurranser.
:* Salt Lake City 2002 på 500m og 1000m og Vancouver 2010 på 500m.
::* Beste resultat: 10.-plass på 500m i Salt Lake City 2002.

Sprint-VM på skøyter deltatt i 7 sprint-VM.
:* Seoul 2000, Hamar 2002, Calgary 2003, Nagano 2004, Salt Lake City 2005, Hamar 2007 og Heerenveen 2008.
::* Beste resultat: 8.-plass sammenlagt i Hamar 2007.

Enkeltdistanse-VM på skøyter deltatt i 6 enkeltdistanse-VM i 10 konkurranser.
:* Salt Lake City 2001 på 500m, Berlin 2003 på 500m og 1000m, Inzell 2005 på 500m og 1000m, Salt Lake City 2007 på 500m og 1000m, Nagano 2008 på 500m og 1000m, Richmond 2009 på 500m.
::* Beste resultat: 8.-plass 500m i Salt Lake City 2007.

Junior-VM på skøyter deltatt i ett VM i en konkurranse.
:* Roseville 1998 i sammenlagt.
::* Beste resultat: 14.-plass sammenlagt i Roseville 1998.

### Sammenlagt i [[Verdenscupen på skøyter|verdenscupen]]

Sort-markert rubrikk = Ikke avholdt konkurranser for sesongen.

## Referanser


## Eksterne lenker
* 
*  Svetlana Kajkan på olymp2010.rian.ru
*  Svetlana Kajkan  på Russlands skøyteforbund sider
*  Svetlana Kajkan på Jakub Majerski's Speedskating database (Adelskalender distanser og sammenlagt)
*  Svetlana Kajkan på ISU sine nettsider. (distanseresultater)
*  Svetlana Kajkan på SpeedskatingResults.com (personlige rekorder og resultater)
*  Svetlana Kajkan på The-Sports.org (mesterskapsresultater)
*  Svetlana Kajkan på Effesport.nl (noen resultater)
*  Svetlana Kajkan  på SportNavigator.nl (personlige rekorder og info)
*  Svetlana Kajkan på NBC Olympics 2010
*  Svetlana Kajkan  på BBC Sport Olympics 2010
*  Svetlana Kajkan på Yahoo Sports Olympics 2010
;Bilder
*  Bilder av Svetlana Kajkan på SpeedSkatingPhotos.info/DesgPhoto.com
Schaerbeek stasjon

**Schaerbeek stasjon** er en jernbanestasjon den belgiske kommunen Schaerbeek i Brussel i Belgia, den ligger langs strekningen mellom Brussel og Antwerpen og har ingen internasjonal trafikk.

1913 ble stasjonen ombygd i flamsk renessanse-stil, i 1994 ble hele bygningen vernet.

## Eksterne lenker
*
Roald Amundsens gate (Hønefoss)

**Roald Amundsens gate** er ei gate på Schjong, på Sørsiden i Hønefoss. Gata er oppkalt etter den norske polfareren Roald Amundsen. Gata har adkomst fra både Dronningens gate og Ringeriksgata og er kjørbar i begge retninger, men gjennomkjøring er forbudt for andre enn beboerne. Selve gata løper i vinkel, og den delen som går ned mot Ringeriksgata ligger i en slakk bakke mot sør, mens forbindelsen fra Dronningens gate løper mot øst på toppen av bakken.

Roald Amundsens gate preges av villahusbebyggelser. I nord ligger det en større lekeplass for barn.

## Se også
* Gater i Hønefoss
Ådalsgata

**Ådalsgata** er en kort gate på Schjong, på Sørsiden i Hønefoss. Den er oppkalt etter tidligere Ådal herredskommune, som fra 1. januar 1964 inngikk i den nye storkommunen Ringerike. Gata løper på tvers (fra vest til øst) fra nordenden av Jevnakergata til Aabenraagata ved Storelva. Tidligere var det også forbindelse til Anna Colbjørnsdatters gate på Løkka i nord, men denne har blitt blokkert for all motorisert ferdsel. Ådalsgata preges av firemannsboliger og villabebyggelser.
Jevnakergata

**Jevnakergata**(1–5, 2) er en kort gate på Schjong, på Sørsiden i Hønefoss. Den er oppkalt etter nabokommunen Jevnaker i nordøst. Gata løper i rett strekning fra nord mot sør, mellom Ådalsgata og Ringeriksgata. Jevnakergata preges av firemannsboliger på begge sider.

## Se også
* Gater i Hønefoss

## Referanser
Hans Tostrup

**Hans Tostrup** (født 1799 på Hjelmeland, død 1856) var en norsk embedsmann og politiker.

Han var sønn av infanterikaptein Nicolay Tostrup og bror av blant andre Christopher Henrik Holfeldt Tostrup og Jacob Ulrich Holfeldt Tostrup. Han ble utdannet cand.jur. i 1824, og fungerte i embedet som amtmann i Jarlsberg og Larviks amt i 1843. Fra 1844 til 1852 var han amtmann i Nordre Bergenhus amt og fra 1852 til 1854 var han amtmann i Kristians amt. I 1848 ble han innvalgt på Stortinget som 3. representant for Nordre Bergenhus amt og satt en periode, til 1850.

## Referanser


## Eksterne lenker
*
Dronningens gate (Hønefoss)

**Dronningens gate** (7–39, 8–40) er en den mest sentrale gata på Løkka og Schjong, på Sørsiden i Hønefoss. Den løper i rett linje i svak helning fra nord mot sør mellom Stangs gate på Løkka og Ringeriksgata på Schjong. Fra nord krysser den i rekkefølger Bloms gate og Sundgata, har avkjøring mot øst til Owrens gate, krysser Thornes gate og har avkjøring mot øst til Roald Amundsens gate, før den løper inn i Ringeriksgata i sør.

Opprinnelig startet Dronningens gate fra Kong Rings gate, men da *Livbanen* ble anlagt på Løkka blokkerte denne for passasjen til Stangs gate, og der Livbanen lå er det nå anlagt en offentlig parkeringsplass.

Dronningens gate preges av eldre villahusbebyggelse på begge sider og i hele sitt løp. Ut- og innkjøring til gata, som er lysregulert, skjer via Kongens gate, som Dronningens gate løper parallelt med fram mot Owrens gate.

## Se også
* Gater i Hønefoss

## Referanser
Ungdomshallen

**Ungdomshallen** kan vise til flere ishaller i Norge:

* Ungdomshallen ved Jordal Amfi, åpnet i 1989
* Ungdomshallen ved Sparta Amfi, åpnet i 2007
* Ungdomshallen ved Leangen Ishall, åpnet i 2009
* Lillehammer Ungdomshall på Stampesletta i Lillehammer, åpnet i 2014
Franpipe

**Franpipe** er en gassrørledning som går fra Draupner-krysset i Nordsjøen til mottaksterminalen Port Ouest i Dunkerque i Frankrike. Rørledningen er 840 km lang og er verdens lengste rørledning på havbunnen. Gassen som transporteres til Frankrike via rørledningen kommer hovedsakelig fra feltene Sleipner Øst og Troll Vest. Den første gassleveransen fra Franpipe fant sted 1. juli 1998.

Franpipe har en rørdiameter på , og kapasiteten er 19,6 milliarder kubikkmeter naturgass per år. Rørledningen kostet 10,6 milliarder kroner. Den eies av Gassled og opereres av Gassco. Statoil er teknisk tjenesteleverandør. 

Mottaksterminalen i Dunquerque eies av Gassled og Gaz de France. Terminalen opereres fra Gasscos kontrollsenter i Zeebrugge.
Shaun Taylor

**Shaun Taylor** (født 26. februar 1963 i Plymouth i England) er en tidligere engelsk fotballspiller som har hatt flere jobber som trener på forskjellige nivåer. Han har spilt over 500 kamper i ligasystemet i England.  Hans oppofrende og hard-taklende spillestil gjorde han til en favoritt blant supporterne.  De fleste av hans mål ble skåret med hodet på dødballer.  Han spilte med tannbeskytter i de fleste sesonger.

Han begynte karrieren i klubber i lavere divisjoner før han sigerte for Exeter City i 1986 i en alder av 23 år.  Han var kaptein på laget da Exeter City vant fjerde divisjon i 1989-1990.  Swindon Town kjøpte han for £200.000 i juli 1991.  Han spilte samtlige ligakamper i 1992-1993 sesongen og skåret 12 mål og var en viktig brikke i klubbens opprykk til Premier League.  Han spilte også samtlige kamper i klubbens ene sesong i Premier League.  Etter to nedrykk på rad, var han kaptein da klubben vant tredje divisjon i 1995-1996.  Han er den eneste som er valgt til årets spiller i Swindon Town tre ganger.

Bristol City kjøpte han for £50.000 september 1996 og var med på å rykke opp til andre divisjon i 1998.   Taylor la opp som spiller i 2000 og ble med i trenerstaben i Bristol City.  Klubben og Taylor ble enige i å avbryte kontrakten i mai 2005 og han ble assistent manager til Gary Owens i Forest Green Rovers.  Etter en dårlig start på sesongen 2006-2007, ble kontrakten til begge avbrutt etter enighet med klubben.  Han ble gjenforent med Exeter City som ungdomstrener i juli 2009.  Han var assistent manager i Torquay United og midlertidig manager i en liten periode da manager Martin Ling var sykemeldt.  Han måtte gå da den nye manageren Alan Knill ville ha en annen assistent.

## Annet
Sesongen 2009-10 stemte leserne av lokalavisen *Swindon Advertiser* fram sitt favorittlag gjennom tidene og Taylor ble stemt fram som tidenes beste midtstopper på Swindon Town.

## Referanser


## Eksterne lenker
*
Kahrs gate

**Kahrs gate**(7–9, 8) er i dag en kort blindgate sør på Løkka, på Sørsiden i Hønefoss. Gata er oppkalt etter Christen Kahrs, som var fogd i Ringerike og Hallingdal i årene 1833–1856.

Kahrs gate framstår som en forlengelse av Kongens gate mot sør, og den har opprinnelig hatt har inn- og utkjøring i det opprinnelige krysset mellom denne og Owrens gate, men Kahrs gate er nå blokkert for motorisert ferdsel fra dette krysset. 

Det er tilkomst til Kahrs gate via Thornes gate og Kvernberggatas sørlige del. Gata preges av villahusbebyggelser.

## Se også
* Gater i Hønefoss

## Referanser